ປຶກສາຫາລື, ຫັນບັນດາບຸລິມະສິດຂອງປີ APEC 2017 ເປັນລະອຽດ
ຄະນະຜູ້ແທນ ຫວຽດນາມ ທີ່ກອງປະຊຸມ
(ພາບ: TTXVN)
ວັນທີ 03/03 ຢູ່ນະຄອນ ຍາຈາງ (ແຂວງ ແຄ໋ງຮ່ວາ), ກອງປະຊຸມຄັ້ງທີ 1 ບັນດາເຈົ້າໜ້າທີ່ອາວຸໂສ (SOM 1) ເວທີປາໄສຮ່ວມມືເສດຖະກິດ ອາຊີ - ປາຊີຟິກ (APEC) 2017 ກ້າວເຂົ້າສູ່ມື້ເຮັດວຽກທີ 2. ຜູ້ແທນກ່ວາ 170 ທ່ານ, ລວມມີບັນດາເຈົ້າທີ່ອາວຸໂສຈາກ 21 ພື້ນຖານເສດຖະກິດສະມາຊິກ APEC, ຜູ້ຕາງໜ້າສະພາຮ່ວມມືເສດຖະກິດປາຊີຟິກ (PECC) ແລະ ສະພາໃຫ້ຄຳປຶກສາວິສາຫະກິດ APEC (ABAC) ເຂົ້າຮ່ວມກອງປະຊຸມ.
ໃນວາລະປະຊຸມ, ບັນດາຜູ້ແທນໄດ້ສຸມໃສ່ປຶກສາຫາລືເລື່ອງປະຕິບັດກອບໂຄງການ APEC ກ່ຽວກັບຄວາມປອດໄພດ້ານສະບຽງອາຫານ ແລະ ການປ່ຽນແປງຂອງດິນຟ້າອາກາດ; ກອບຍຸດທະສາດ APEC ກ່ຽວກັບການພັດທະນາຊົນນະບົດ ແລະ ຕົວເມືອງ ເພື່ອແນໃສ່ເພີ່ມທະວີຄວາມປອດໄພດ້ານສະບຽງອາຫານ, ການເຕີບໂຕກວມລວມ; ບົດບາດຂອງບັນດາຕະຫລາດທັນຍາອາຫານໃນການເພີ່ມທະວີຄວາມປອດໄພດ້ານສະບຽງອາຫານຢູ່ບັນດາພາກພື້ນ; ບັນດາບາດກ້າວຕໍ່ໄປ ເພື່ອແນໃສ່ກະກຽມໃຫ້ວິໄສທັດ APEC ພາຍຫລັງປີ 2020; ປຶກສາຫາລືຂໍ້ສະເໜີຂອງ ອົດສະຕາລີ ແລະ ການາດາ ກ່ຽວກັບການປະຕິຮູບໂຄງການ. ບັນດາຜູ້ແທນຮັບຟັງບົດລາຍງານຂອງປະທານຄະນະກຳມະການງົບປະມານ ແລະ ຄຸ້ມຄອງກ່ຽວກັບໝາກຜົນການປະຊຸມຂອງຄະນະກຳມະການ ກໍ່ຄືບັນດາບຸລິມະສິດຂອງຄະນະກຳມະການໃນປີ 2017; ຜູ້ອຳນວຍການຝ່າຍບໍລິຫານ APEC ລາຍງານແຜນການຍຸດທະສາດຂອງຄະນະເລຂາ APEC ໃນໄລຍະ 2017 – 2019 ແລະ ແຜນການເຄື່ອນໄຫວໃນປີ 2017; ລາຍງານກ່ຽວກັບໂຄງການເຮັດວຽກຂອງອົງການໜູນຊ່ວຍນະໂຍບາຍ.
(ແຫຼ່ງຄັດຈາກ VOV)